EuroBench/eurobench-wiki-sk-topics huggingface dataset:
Téma: Rieky
Divočiaca rieka (angl. braided river) je typ rieky s plytkým a širokým korytom, ktorého typickým znakom sú viaceré rozvetvené kanály oddelené od seba barmi a ostrovmi. Na rozdiel od riek s anastomóznym korytom sú „ostrovy“ divočiacich riek tvorené vnútrokanálovými barmi.
Téma: Politici
Leymah Roberta Gbowee (* 1. február 1972, Monrovia, Libéria) je libérijská politička a mierová aktivistka. Založila mierové hnutie, ktoré v roku 2003 pomohlo ukončiť druhú libérijskú občiansku vojnu (1999 – 2003). V rámci hnutia burcovala libérijské ženy, aby pomohli ukončiť krvavú občiansku vojnu, ktorá v krajine trvala 13 rokov. Zorganizovala spoločné modlitby a nenásilné protesty, rad tamojších kresťaniek i moslimiek presvedčila (podobne ako v Aristofanovej divadelnej hre Lysistrata zo starovekého Grécka), aby odopreli svojim mužom pohlavný styk, kým sa neprestane bojovať. Prispela k uzavretiu mierovej zmluvy medzi vládou a zástupcami dvoch hlavných povstaleckých skupín v auguste 2003. Podnecovala ženy k účasti v prezidentských voľbách v novembri 2005, ktoré vyhrala Ellen Johnson-Sirleafová, vôbec prvá prezidentka na africkom kontinente. V roku 2011 bola spolu s libérijskou prezidentkou Ellen Johnsonovou-Sirleafovou a jemenskou političkou a novinárkou Tawakkul Karmánovou ocenená Nobelovou cenou za mier za ich nenásilný boj za práva žien. Porota ocenila jej aktivitu naprieč etnickým a náboženským spektrom, ktorou prispela ku koncu vojny vo svojej krajine, aj jej zasadzovanie sa za účasť žien vo voľbách.
Téma: Futbal
Alan Shearer CBE (* 13. august 1970, Gosforth, Spojené kráľovstvo) je bývalý profesionálny anglický futbalista, ktorý hrával ako útočník pre anglické reprezentačné mužstvo a ligové kluby Southampton, Blackburn Rovers a Newcastle United. Počas jeho kariéry sa stal jedným z najvplyvnejších útočníkov na klubovej aj medzinárodnej úrovni. Spolu strelil 422 gólov, v priemere 25 gólov na sezónu za každú jeho hráčsku sezónu. Drží rekord FA Premier League v počte strelených gólov, Shearer ich strelil 260. Koniec reprezentačnej kariéry ohlásil po vypadnutí na Eure 2000, na klubovej úrovni hrával za Newcastle až do roku 2006. V apríli 2009 sa stal dočasným manažérom tímu Newcastle United na ostávajúcich osem zápasov sezóny.
Téma: Filmy
Akcia Edelstein (angl. The Edelstein Action) je slovenský film. Kriminálny film o odhaľovaní medzinárodnej teroristickej organizácie, ktorá sa pokúša prepašovať kazetu s drahokamami, ukrytými počas druhej svetovej vojny na slovenskom území. Architekt: Juraj Červík Návrhy kostýmov: Mona Hafsahl Strih: Maximilián Remeň Vedúci výroby: Ján Tomáškovič Exteriéry: Plavecký Štvrtok, Terchová, Piešťany, Bratislava, Levice-Kalinčiakovo, Budapešť, Viedeň, Boboty, Šahy Premiéra: 28. apríl 1986
Téma: Vrchy
Großer Krottenkopf (2 656 m n. m.) je najvyšší vrch Allgauských Álp. Nachádza sa na území okresu Reutte v rakúskej spolkovej krajine Tirolsko asi 6 km severozápadne od dediny Elbigenalp. Ako prvý vystúpil na vrchol v roku 1854 doktor Gümbel. Vrch je možné zdolať buď od chaty Kemptner Hütte (1 846 m) alebo od chaty Bernhardseck Hütte (1 802 m).
Téma: Spisovatelia
Dante Alighieri alebo Alighiero, celým menom pokrstený Durante di Alighiero degli Alighieri, známy aj pod menom Dante (* medzi 21. májom až 21. júnom 1265, Florencia – † 14. september 1321, Ravenna) bol jeden z najvýznamnejších talianskych básnikov a spisovateľov. Je predstaviteľ renesančného humanizmu, a v rámci politického života bol na strane bielych guelfov. Svojimi názormi a dielami prispel aj k rozvoju jazykovedy, talianskeho jazyka a k vývoju politickej filozofie. Jeho najväčšie dielo je Božská komédia, kde zobrazuje stav duše po smrti v troch zásvetných ríšach: v pekle, očistci a v raji. Pre dejiny politickej filozofie má veľký význam latinsky spis De monarchia. V Danteho názoroch badať príklon k averroizmu a k svetelnej metafyzike novoplatonizmu. V čase, keď bola latinčina stále dominantným jazykom pre vedecké a literárne písanie – a keď sa mnohí talianski básnici inšpirovali francúzskymi alebo provensálskymi tradíciami – Dante sa s oboma jazykmi rozišiel tým, že písal v ľudovom jazyku, konkrétne vo svojom rodnom toskánskom dialekte. Jeho dielo De vulgari eloquentia (O výrečnosti v ľudovom jazyku - O ľudovej reči) bolo jednou z prvých vedeckých obhajcov ľudového jazyka. Jeho použitie florentského dialektu v dielach ako Nový život (tal. Vita nuova) (1295) a Božská komédia (tal. Divina Commedia) pomohlo založiť moderný štandardizovaný taliansky jazyk. Jeho dielo vytvorilo precedens, ktorý neskôr nasledovali významní talianski spisovatelia ako Francesco Petrarca a Giovanni Boccaccio. Dante zohral kľúčovú úlohu pri zakladaní literatúry Talianska a je považovaný za jedného z národných básnikov krajiny a najväčšie literárne ikony západného sveta. Jeho zobrazenia pekla, očistca a raja poskytli inšpiráciu pre širší súbor západného umenia a literatúry. Ovplyvnil anglických spisovateľov ako Geoffrey Chaucer, John Milton a Alfred Tennyson, okrem mnohých ďalších. Okrem toho sa mu pripisuje prvé použitie trojveršového rýmovacieho systému s prepletenými riadkami alebo te
Téma: Vtáky
Chochlačka obojková (lat. Aythya collaris) je druh z čeľade kačicovité. Obýva severnú Ameriku. Objavujú sa aj v Európe od októbra do júna, najmä samce, vo zvýšenej miere od roku 1969. Podľa Medzinárodnej únie na ochranu prírody a prírodných zdrojov chochlačka obojková patrí medzi najmenej ohrozené druhy, trend celkovej populácie je stúpajúci, za 40 rokov veľmi významne narástla populácia v severnej Amerike, o 247%.
Téma: Politici
Sir Keir Rodney Starmer KCB KC (* 2. september 1962, Londýn, Spojené kráľovstvo) je britský politik a právnik, ktorý je od 5. júla 2024 predsedom vlády Spojeného kráľovstva. Stal sa ním po výhre vo voľbách a následnej rezignácii jeho predchodcu, ktorým bol Rishi Sunak. Od roku 2020 bol lídrom opozície a Labouristickej strany. Od roku 2015 je zároveň poslancom parlamentu za Holborn and St. Pancras. Ideologicky sa označuje za progresívca a súčasť politického stredu.
Téma: Medicína
Anabolizmus (ana = nahor) je metabolizmus spojený so syntézou nových organických látok a tvorbou štruktúr. V užšom zmysle je to označenie pre takúto syntézu. Anabolizmus využíva energiu získanú fotosyntézou, chemosyntézou, alebo katabolizmom na tvorbu (syntézu) zložitejších biomolekúl, ktoré zabezpečujú štrukturálnu podstatu a funkcie živých organizmov. Tento termín sa používa najmä vo fyziológií a medicíne, chemici skôr hovoria o anabolických reakciách. Príkladom anabolizmu je tvorba bielkovín, z ktorých sú zložené napríklad svaly, alebo fosfolipidov, ktoré tvoria základnú zložku bunkovej membrány alebo proteosyntéza, syntéza DNA a fotosyntetická asimilácia.
Téma: Medicína
Syndróm (gr.) môže byť: v medicíne: súbor symptómov, ktoré majú spoločný mechanizmus vzniku (napríklad Cushingov syndróm) dominantný symptóm vyvolaný rôznymi príčinami (napríklad dysfagický syndróm) synonymum pre chorobu; súbor príznakov charakterizujúcich chorobný stav (napríklad Downov syndróm) v informatike: číslo charakterizujúce chyby vzniknuté v kódovom slove počas prenosu, pozri syndróm (informatika)
Téma: Vrchy
Říp (460,7 m n. m.) je zďaleka viditeľný vrch s románskou rotundou na vrchole, vystupujúci z roviny 5 km južne od Roudnice nad Labem. Predstavuje pamätné miesto českej mytológie a histórie. Podľa legendy vystúpil na horu praotec Čech a vykonal tu prvú obetu. Říp je čadičová kopa, pozostatok treťohorného vulkánu, dnes už značne znížená zvetrávaním, so silnými suťovými vrstvami na úpätí. Tunajší sodalitovo-nefelinický čadič obsahuje okrem olivínu aj magnetit, čo spôsobuje lokálnu magnetickú anomáliu, na vrchu možno pozorovať výchylky strelky kompasu.
Téma: Politici
Vo voľbách do Národného zhromaždenia Republiky československej v roku 1935, ktoré sa konali 19. mája 1935, bolo za územie Slovenskej krajiny zvolených 30 senátorov v štyroch volebných obvodoch (VIII. volebný kraj so sídlom v Turčianskom Svätom Martine, IX. volebný kraj so sídlom v Liptovskom Svätom Mikuláši, X. volebný kraj so sídlom v Prešove a XI. volebný kraj so sídlom v Nových Zámkoch). Napriek tomu, že volebný zákon slovenským volebným krajom pripisoval 31 kresiel v 300-člennom senáte, v dôsledku komplikovaného voleného systému a presúvania "zvyškových" hlasov medzi volebnými krajmi (aj medzi českými a slovenskými) bolo za Slovensko zvolených len 30.
Téma: Rieky
Vidin (po bulharsky: Видин) je mesto v severozápadnom Bulharsku, ktoré sa nachádza vo Vidinskej oblasti. Mesto je administratívnym centrom okresu Vidin. Mesto Vidin je prvým bulharským prístavným mestom na Dunaji, ktorý tvorí hranicu medzi rumunským a bulharským územím až po mesto Silistra.
Téma: Medicína
Alternatívna medicína je súbor liečebných metód, ktoré sú niektorými považované za alternatívu ku klasickej medicíne. Niektoré postupy alternatívnej medicíny prinášajú praktické výsledky a sú postupne preberané aj do klasickej medicíny. Niektoré sú kritizované a môžu poškodiť zdravie a ohroziť život pacienta. Termín alternatívna medicína vyjadruje, že dané liečebné postupy nie sú uznané ako lege artis (v súlade so súčasnými poznatkami vedy) medicínske postupy, že neboli preverené podľa pravidiel klinického výskumu (angl. Evidence-based medicine). Nie sú považované za štandardné spôsoby liečby a zvyčajne nepatria do objemu zákonom vymedzenej zdravotnej starostlivosti hradenej zdravotnými poisťovňami či inými subjektmi predplatenej starostlivosti.
Téma: Rieky
Považský seniorát (v plnom znení Považský seniorát Evanjelickej cirkvi augsburského vyznania na Slovensku, v skratke POS) je cirkevnou organizačnou jednotkou Evanjelickej cirkvi a. v. na Slovensku na druhom stupni, do ktorej je zahrnutých 19 cirkevných zborov, z ktorých 2 sa nachádzajú v Nitrianskom kraji v okrese Topoľčany (okres) (Nitrianska Streda, Topoľčany) a 17 v Trenčianskom kraji v okresoch Bánovce nad Bebravou (okres) ( Bánovce nad Bebravou-Horné Ozorovce,, Kšinná, Podlužany, Slatina nad Bebravou, Uhrovec), Nové Mesto nad Váhom (okres) (Beckov, Bzince pod Javorinou, Dolné Srnie, Lubina, Moravské Lieskové, Nové Mesto nad Váhom, Stará Turá, Zemianske Podhradie), Partizánske (okres) (Partizánske) a Trenčín (okres) (Adamovské Kochanovce, Trenčín, Trenčianske Stankovce). Seniorát patrí do Západného dištriktu. Seniorát sídli v sídle cirkevného zboru seniora.
Téma: Spisovatelia
Wilhelm Raabe, (pseudonym Jakob Corvinus; * 8. september 1831, Eschershausen, Nemecko – † 15. november 1910, Braunschweig) bol nemecký prozaik, popredný predstaviteľ realizmu v nemeckej literatúre. Preslávil sa prvotinou Die Chronik der Sperlingsgasse. Ťažisko jeho diela tvoria dve románové trilógie Der Hungerpastor (po slovensky Lačnejúci pastor) a Abu Telfan. Zomrel v Braunschweigu, kde žil posledných štyridsať rokov.
Téma: Filmy
Aznavour (franc. Monsieur Aznavour) je francúzsky životopisný film, ktorý mal premiéru v októbri 2024. Film režisérov Mehdi Idir a Grand Corps Malade sa zameriava na biografiu francúzskeho speváka Charlesa Aznavoura. Do hlavnej úlohy bol vybratý Tahar Rahim. Film zaznamenáva a poskytuje komplexný pohľad na to, ako Aznavour zvládal výzvy spojené so slávou a ako zostal verný svojmu umeniu napriek tlaku priemyslu. Dielo preskúmava aj jeho prínos k francúzskej kultúre, jeho vplyv na globálnu hudobnú scénu a trvalé dedičstvo, ktoré po sebe zanechal ako spevák, skladateľ a herec.
Téma: Vtáky
Brodník sivý (iné názvy: kalužiak ruský, kalužiak vyvrátenozobý, kalužiak obrátenozobý; Xenus cinereus) je druh vtáka z čeľade slukovité (Scolopacidae). Hniezdi v močaristej tajge i tundre východnej a centrálnej palearktickej oblasti. Podľa Medzinárodnej únie na ochranu prírody a prírodných zdrojov brodník sivý patrí medzi najmenej ohrozené druhy, trend celkovej populácie je klesajúci, odhadovaný pokles v Európe je 25% za obdobie troch generácií (19,2 rokov).
Téma: Futbal
Carles Puyol i Saforcada (* 13. apríl 1978, La Pobla de Segur, Španielsko) je bývalý španielsky futbalista, hráč FC Barcelona, reprezentujúci Španielsko. Je odchovancom miestnej futbalovej akadémie La Masia. Pravidelne hrával v španielskej reprezentácii. V rokoch 2006, 2009 a 2011 vyhral s Barcelonou Ligu majstrov. Bol súčasťou španielskej reprezentácie pri úspechoch v roku 2008 (majstri Európy) a v roku 2010 (majstri sveta). ME 2012 neabsolvoval kvôli zraneniu. V súboji proti Nemecku na majstrovstvách sveta 2010 víťazným gólom posunul tím do finále, v ktorom zdolali Holanďanov.
Téma: Filmy
Amélia z Montmartru (Le Fabuleux Destin d'Amélie Poulain) je francúzska romantická komédia režírovaná Jean-Pierre Jeunetom z roku 2001, v ktorej stvárnila hlavnú rolu Audrey Tautou. Film získal viacero ocenení. Na filmovom festivale v Karlových Varoch zvíťazila a získala Krištáľový glóbus. Potom získala cenu za najlepší film na Európskom udeľovaní filmových cien. Získala 4 ceny César (vrátane ceny za najlepší film a najlepšiu réžiu), dve ceny BAFTA (vrátane najlepšieho scenára) a bola nominovaná na 5 Oscarov. Po snímke Nedotknuteľní je druhým najlepšie posudzovaným francúzskym filmom v databáze IMDb.
Téma: Politici
Podpredseda vlády je člen vlády, ktorý môže v niektorých situáciách prevziať pozíciu predsedu vlády. Vo veľa krajinách podpredsedovia vlády zastávajú súčasne aj ministerský post.
Téma: Medicína
Hypotyreóza je choroba z nedostatku hormónov štítnej žľazy - tyroxínu (T4) a trijódtyronínu (T3), spočiatku s nenápadnými, neskôr s charakteristickými klinickými príznakmi, postihujúca najmä starších ľudí. Je to najčastejšia hormonálna porucha, v súčasnosti veľmi zriedkavo smrteľná, pomerne ľahko diagnostikovateľná a dobre liečiteľná podávaním chýbajúcich hormónov vo forme tabletiek.
Téma: Futbal
Real Club Celta de Vigo, S.A.D, všeobecne známy ako Celta Vigo je španielsky futbalový klub z mesta Vigo v provincii Pontevedra. Bol založený 23. augusta 1923 zlúčením dvoch klubov Real Vigo Sporting a Real Fortuna Foot-ball Club a v súčasnosti hrá v najvyššej španielskej futbalovej súťaži. Prezývka Los Celestes je odvedená od svetlomodrej farby dresov. Domovským stánkom klubu je štadión Balaídos s kapacitou 29 000 miest. Najväčším rivalom klubu je Deportivo La Coruña, ich vzájomné zápasy sa označujú ako „galícijské derby“. Klubovým sponzorom bol v rokoch 1985 – 2016 Citroën. Úspešné boli pre klub najmä neskoré 90-roky, kedy klub dosiahol v La Lige umiestnenia v prvej šestke. Pád prišiel v roku 2003, kedy po sezóne, kedy bola Celta štvrtá a hrala kvalifikáciu do Ligy majstrov nasledujúcu sezónu skončila na 16. mieste a zostúpila do Segunda División. Nasledujúcu sezónu 2004/05 sa klub prebojoval naspäť do najvyššej súťaže, no odohral tu len dve sezóny a opäť zostúpil do druhej ligy. Po piatich rokoch v druhej lige sa klub vrátil do najvyššej súťaže v roku 2012. V sezóné 2016/2017 Celta postúpila do semifinále Európskej ligy, kde nestačila na Manchester United - neskoršieho víťaza súťaže.
Téma: Spisovatelia
Jacques Brel (* 8. apríl 1929, Schaerbeek, Belgicko – † 9. október 1978, Bobigny, Francúzsko) bol belgický šansoniér, pesničkár, básnik, herec a režisér, ktorý prevažnú časť svojho života žil a tvoril vo Francúzsku.
Téma: Filmy
Bláznova kronika je český hraný film režiséra Karla Zemana z roku 1964 s Petrom Kostkom, Miloslavom Holubom a Emíliou Vášáryovou v hlavných úlohách. Ide o historickú komédiu v žánri fantasy so zjavným protivojnovým kontextom, ktorá pojednáva o osudoch mladého oráča Petra (Petr Kostka), ktorý je v roku 1625 násilne odvedený do armády, aby bojoval na bojiskách Tridsaťročnej vojny. Na začiatku filmu sa Peter náhodne stretáva s vojenským verbovačom (a so svojim neskorším vojenským kumpánom a kamarátom) žoldnierom Matejom (Miloslav Holub), neskôr aj s dievčinou Lenkou (Emília Vášáryová). Tieto tri hlavné postavy potom spolu prechádzajú celým dejom filmu. Snímka, naostatok tak ako väčšina hraných filmov režiséra Karla Zemana, je plný neotrepaného humoru, mnohých filmových trikov i nevšedných a výrazných výtvarných počinov.
Téma: Spisovatelia
André Philippus Brink (* 29. máj 1935, Vrede, Južná Afrika – † 6. február 2015) bol juhoafrický spisovateľ píšuci v angličtine a afrikánčine, profesor angličtiny na univerzite v Kapskom meste. Hlavnou témou jeho diel je apartheid. Bol niekoľkokrát nominovaný na Man Booker Prize. V slovenčine vyšli jeho diela: An Instant in the Wind (Chvíľa vo vetre, Smena 1985), A Dry White Season (Biele obdobie sucha, Odeon, 1985).
Téma: Futbal
David Raya Martín (* 15. september 1995, Barcelona, Španielsko) je španielsky profesionálny futbalista, ktorý hráva na poste brankára v anglickom klube Arsenal.
Téma: Vrchy
Tosa Suča je menšie vulkanické pole troskových kužeľov, nachádzajúce sa v južnej časti etiópskeho riftu v Etiópii, na severnom brehu jazera Čamo Hajk (niektoré kužele sú vlastne ostrovčeky v jazere). Asociované bazaltové lávové prúdy nie sú pokryté vegetáciou, čo indikuje ich pomerne mladý vek.
Téma: Politici
Asen Iliev Chalačev (bulh. Асен Илиев Халачев; * 28. december 1889, Pleven, Bulharsko – † 25. jún 1923, tamže) bol bulharský politik, od roku 1908 člen Bulharskej komunistickej strany. Vyštudoval Aprílové gymnázium v meste Gabrovo a právo na univerzite v Ženeve.
Téma: Vrchy
Coma Pedrosa je najvyšší vrch Andorry. Vrch dosahuje nadmorskú výšku 2 942 m n. m. Nachádza sa v pohorí Pyreneje. Najbližšia obec je La Massana. Vrch je obľúbený najmä horolezcami - nie je technicky ťažký, ale namáhavý. Na svahu možno nájsť horské jazerá a plesá, napríklad Estanys de Baiau, ktoré leží na západnej strane na hranici so Španielskom.
Téma: Filmy
Čertova stena je slovenský film režiséra Václava Wassermana z roku 1948. Komediálne ladený film sa natáčal v exteriéroch Vysokých Tatier. Námet Ondrej Jariabek; scenár Ivan Bukovčan, Václav Wasserman, Ondrej Jariabek; kamera Jan Roth, hudba Tibor Frešo.
Téma: Filmy
Barbie je americký komediálny film z roku 2023 režisérky Grety Gerwigovej, ktorá k nemu napísala scenár spolu s Noahom Baumbachom. Je inšpirovaný charakterom bábiky Barbie od spoločnosti Mattel. Hlavné úlohy stvárnili Margot Robbiová ako Barbie a Ryan Gosling ako Ken. Vo vedľajších úlohách ďalej účinkujú America Ferrera, Kate McKinnonová, Issa Rae, Rhea Perlmanová, Will Ferrel, Simu Liu a Michael Cera. Film mal vo Spojených štátoch premiéru 21. júla 2023, na Slovensku o deň skôr. Bol distribuovaný americkou spoločnosťou Warner Bros. Jeho súčasné uvedenie s filmom Oppenheimer viedol k fenoménu „Barbenheimer“ na sociálnych sieťach, čo malo za následok, že mnoho divákov videlo obidva filmy s minimálnym odstupom. Film získal pozitívne recenzie od kritikov a celosvetovo zarobil 1,3 miliárd dolárov. Stal sa najziskovejším filmom za rok 2023, najziskovejším filmom režírovaným ženou a 14. najziskovejším filmom všetkých čias. Organizácia National Board of Rewiew a Americký filmový inštitút zaradili film do rebríčku desiatich najlepších filmov za rok 2023 a získal mnoho ocenení a nominácii, vrátane ôsmych nominácii Academy Awards (vrátane ceny za najlepší film), troch cien Grammy a dvoch Zlatých glóbusov.
Téma: Filmy
Baba z ľadu (čes. Bába z ledu) je český film z roku 2017 režiséra Bohdana Slámu o vzťahoch medzi ľuďmi troch generácií v jednej rodine. V deji má podstatnú časť priestoru zimné otužovanie vo Vltave, ktoré pri natáčaní podstúpili aj predstavitelia hlavných rolí. Film získal šesť ocenení Český lev za rok 2017 a to za najlepší film, réžiu, scenár (Bohdan Sláma), mužský herecký výkon v hlavnej úlohe (Pavel Nový) a ženský herecký výkon v hlavnej (Zuzana Kronerová) a vedľajšej úlohe (Petra Špalková). V septembri 2017 Česká filmová a televizní akademie odporučila film na nomináciu na Oscara v kategórii nalepší cudzojazyčný film. Do užšieho výberu deviatich filmov sa však nedostal. Pri vysielaní filmu v Slovenskej televízii bola vystrihnutá jedna intímna scéna, čo režisér Bohdan Sláma kritizoval.
Téma: Futbal
Erik Daniel (* 4. február 1992, Hodonín) je profesionálny český futbalista hrajúci za slovenský klub Spartak Trnava. Jeho vzorom je anglický futbalový záložník Frank Lampard. Jeho matka je Češka a otec Slovák. Svoju futbalovú kariéru začal na slovensku v klube Iskra Holíč. V súčasnosti sa usiluje o slovenské občianstvo, keďže ako sám vraví, žije tu odmalička.
Téma: Medicína
Kozmetika je starostlivosť o zachovanie pleťovej krásy, resp. odstránenie jej nedostatkov na vedeckom podklade. Využiva poznatky viacerych odborov, napr. dermatológie, plastickej chirurgie, chémie, biológie, sociológie. Kozmetické prípravky delíme na 1. prípravky základnej hygieny – šampóny, prípravky na vlasy, kúpeľove prípravky, zubné pasty, prípravky zubnej hygieny, prípravky na starosť o pleť a ruky, mydlá holiaca kozmetika. 2. prípravky dekoratívnej kozmetiky – farebné prípravky – rúže púdre, očné tiene, laky na nechty.
Téma: Politici
RNDr. František Mikloško (* 2. jún 1947, Nitra) je slovenský politik, bývalý predseda SNR a dlhoročný poslanec Národnej rady Slovenskej republiky, mladší brat Jozefa Mikloška. V prezidentskej voľbe v roku 2019 kandidoval do funkcie prezidenta Slovenskej republiky (SR).
Téma: Medicína
Neuroleptiká (antipsychotiká) sú liečivá, psychofarmaká, používané predovšetkým v liečbe psychotických porúch. Podľa Vinaře sú to psychofarmaká s primárnym účinkom na psychickú integritu pacienta (antipsychotický účinok).
Téma: Vtáky
Orol maorský (lat. Hieraaetus moorei, Harpagornis moorei, Harpagornis assimilis) bol obrovský orol, ktorý kedysi žil na Južnom ostrove Nového Zélandu. Bol najväčším orlom aký kedy existoval a vrcholový predátor.
Téma: Filmy
Čierna mačka, biely kocúr je koprodukčný film režiséra Emira Kusturicu z roku 1998. Na 55. MFF v Benátkach v roku 1998 získal film Strieborného leva za réžiu.
Téma: Medicína
Masáž alebo masírovanie je súčasť mechanoterapie; sústava hmatov, ktorými sa mechanicky dráždia periférne nervy, cievy a svaly. Cieľom je zvýšenie funkčnej zdatnosti, odstránenie únavy alebo liečenie. Slovo masáž pochádza z francúzskeho slova massage a to pravdepodobne z arabského masa "dotknúť sa, ohmatať alebo manipulovať" alebo z latinského massa "masa, cesto". Starší význam tohto slova môže byť ešte z hebrejčiny me-sakj "pomazanie olejom". Staroveká gréčtina používala pre masáž slovo anatripsis a latinčina frictio. Masáž predstavuje pôsobenie na telo a manipuláciu s telom pomocou tlakov - štrukturovaných, neštrukturovaných, stacionárnych alebo pohyblivých - tlak, impulz či vibrácie. Vykonáva sa ručne alebo pomocou mechanických pomôcok. Cieľové tkanivá môžu byť svaly, šľachy, väzy, koža, kĺby alebo iné spojivové tkanivá, ako aj lymfatické uzliny alebo orgány tráviaceho systému. Masáž môže byť aplikovaná rukami, prstami, lakťami, kolenami, predlaktím a chodidlami. Existuje viac ako sto rôznych známych masážnych techník. Najviac uvedených dôvodov pre zavedenie masáže ako liečby boli dopyt klientov a vnímanie klinických účinkov. Masáž môže prebiehať na masážnom stole, v masážnom kresle alebo na podložke na podlahe. Počas masáže môže byť klient úplne alebo čiastočne nahý. Časti tela môžu byť zakryté uterákmi či plachtami.
Téma: Politici
Theodosius II. alebo Theodosios II. (plným menom Flavius Theodosius; apríl 401 – 28. júl 450) bol východorímsky cisár v rokoch 408–450. Jeho otcom bol cisár Arkadius (vládol 395–408), matkou Eudoxia, dcéra magistra militum Bautona. Theodosius je historikmi považovaný za cisára s mizivými panovníckymi schopnosťami. To isté bolo známe už jeho otcovi Arkadiovi. Veľmi ho ovplyvňovala jeho najstaršia sestra Pulcheria, ktorá mala významné postavenie pri formovaní cisárových politických názorov aj kresťanskej viery. Jej postava stojí napríklad za Theodosiovými antisemitskými postojmi, ktoré vedli k zničeniu židovských synagóg. V roku 421 sa oženil s poetkou Aeliou Eudociou. Roku 429 ustanovil komisiu, ktorá mala zhromaždiť všetky zákony od čias Konštantína a vytvoriť formalizovaný systém rímskeho práva. Tento jeho zámer nebol dokončený, avšak výsledky práce druhej komisie, ktorá sa schádzala v Konštantínopole, boli roku 438 zhromaždené do zbierky s názvom Codex Theodosianus. Zákonník Theodosia II. zahŕňal všetky edikty vydané od uznania kresťanstva ako povoleného náboženstva a stal sa podkladom pre vznik Justiniánovho zákonníka v nasledujúcom storočí. Theodosius II. má tiež zásluhy na vzniku Konštantínopolskej univerzity. Theodosius nechal popraviť deti za to, že sa hrali s pozostatkami "pohanských" sôch a to len pre snahu dodržovať kresťanstvo. To, čo urobil. kresťanskí kronikári označovali ako: "úzkostlivo dodržoval kresťanské učenie". Za Theodosiovej vlády začali Východorímsku ríšu ohrozovať Huni, ktorých moc v Karpatskej kotline sa významne upevnila a počas vlády náčelníka Attilu dosiahla vrchol. Theodosius zomrel v roku 450 na následky zranení spôsobené nehodou pri jazde na koni.
Téma: Vrchy
Nevados Ojos del Salado je v súčasnosti neaktívny stratovulkán, nachádzajúci sa na hraniciach Argentíny a Čile. S výškou 6 893 m je to zároveň najvyšší vulkán, ktorý eruptoval v historickej dobe. Vrchol sopky je tvorený viacerými krátermi, lávovými dómami a pyroklastickými troskovými kužeľmi, ležiacimi na staršej, značne deštruovanej kaldere. Napriek svojej výške je pokrytý snehom iba v zimných mesiacoch, nakoľko sa nachádza v extrémne suchej oblasti v blízkosti atacamskej púšte. Posledná erupcia sopky sa odohrala približne pred 1 500 rokmi a vyprodukovala pemzové vulkanoklastické uloženiny a lávové prúdy ryolitového až dacitového zloženia. To že sopka nie je trvalo vyhasnutá, potvrdzujú aj aktívne fumaroly a nepotvrdené hlásenie o zvýšenej emisii plynov a pár z jesene roku 1993. Sopka drží ešte jeden primát, na jej východnom svahu sa vo výške 6 390 m v jednom z kráterov nachádza najvyššie položené jazero sveta (s priemerom hladiny približne 100 m).
Téma: Vtáky
Kulík riečny (lat. Charadrius dubius) je druh z čeľade kulíkovité. Žije v palearktickej, orientálnej a v austrálskej oblasti, kde obýva brehy riek a štrkové ostrovy. Na Slovensku bolo dokázané alebo predpokladané hniezdenie v 57,80 % mapovacích kvadrátov. Podľa Medzinárodnej únie na ochranu prírody a prírodných zdrojov kulík riečny patrí medzi najmenej ohrozené druhy, stavy celkovej populácie sú stabilné, v Európe je predpokladaný pokles o 25% za obdobie troch generácií (15 rokov).
Téma: Futbal
Eisuke Nakaniši (jap. 中西 永輔; * 23. jún 1973, Mie) je bývalý japonský futbalista. V rokoch 1997 až 2002 Nakaniši odohral 14 zápasov za Japonské národné futbalové mužstvo. Reprezentoval Japonsko na Majstrovstvách sveta 1998.
Téma: Politici
Josep Borrell Fontelles (* 24. apríl 1947, La Pobla de Segur, Španielsko) je španielsky politik, bývalý podpredseda Európskej komisie a vysoký predstaviteľ Európskej únie pre zahraničné veci a bezpečnostnú politiku. Počas svojej politickej kariéry zastával viaceré vysoké funkcie v Španielsku a inštitúciach Európskej únie.
Téma: Vtáky
Chriašť bodkovaný (iné názvy: chriašteľ bodkavý, chriašť bodkavý, lat. Porzana porzana) je druh z čeľade chriašteľovité. Obýva plytké močiare západnej a centrálnej palearktickej oblasti. V rokoch 1970 - 1990 poklesli jeho stavy v Európe o 25 %. Na Slovensku hniezdi od nížin do 615 m n. m., dokázané hniezdenie bolo v 5,10 % mapovacích kvadrátov. Podľa Medzinárodnej únie na ochranu prírody a prírodných zdrojov chriašť bodkovaný patrí medzi najmenej ohrozené druhy, celková populácia je stabilná.
Téma: Rieky
Donaueschingen je mesto na juhozápade Bádenska-Württemberska v Nemecku. V roku 2005 mal 21 439 obyvateľov, čo ho robí druhým najväčším mestom v okrese Schwarzwald-Baar.
Téma: Rieky
Tano je rieka v Ghane. Jej dĺžka je 512 km alebo 400 km. Jej prameň je pri meste Techiman, odkiaľ tečie južným smerom a pri Aby Lagoon sa vlieva do Guinejského zálivu. Na dolnom toku tvorí hranicu medzi Ghanou a Pobrežím Slonoviny. Splavná je približne k mestu Tanoso, približne 95 km od ústia. Povodie tvorí 16 060 km², z toho 14 875 km² je v Ghane a 1 185 km² v Pobreží Slonoviny. Riečnu sieť Tana tvorí 9 významnejších prítokov. V roku 2021 túto oblasť obývalo 1 969 825 obyvateľov a zasahovala do 6 správnych regiónov. Od roku 2012 sa v oblastí ťaží ropa a zemný plyn.
Téma: Vtáky
Morka alebo staršie moriak (lat. Meleagris) je rod vtákov. Ako morka sa označuje aj samica tohto rodu a ako moriak aj samec tohto rodu. Mláďa sa volá morča.
Téma: Rieky
Dolnovážska niva je geomorfologický podcelok Podunajskej pahorkatiny. Tvorí pás územia medzi riekami Váh a Dudváh, medzi Novým Mestom nad Váhom a Sereďou. V povodí Dudváhu sa rozkladá Dudvážska mokraď, jediná geomorfologická časť územia.
Téma: Filmy
Beautiful Thing (doslova: Prekrásna vec) je hra napísaná v roku 1993 autorom Jonathanom Harveym a v roku 1995 Channel Four sfilmovaná (Film4 Productions). Spočiatku bol tento film určený len pre televízne vysielanie, bol však prijatý s veľmi pozitívnym ohlasom, a preto zrealizovaný aj ako divadelná hra. Je to prvý film, ktorý zobrazuje realistickú romancu medzi dvomi mladými gaymi, a tým otvára mnoho homosexuálnych tém.
Téma: Rieky
Rieka Breg je najdlhšia zdrojnica rieky Dunaj. Pramení vo výške 1 078 m n. m. vo Schwarzwalde neďaleko mestečka Furtwangen. Prameň rieky sa nazýva aj prameň Dunaja a je to chránený prírodný pamätník. Breg sa spája s riečkou Brigach neďaleko mesta Donaueschingen a vytvára tak rieku Dunaj. Povodie Bregu má plochu 291,2 km² a jej prameň leží asi 100 m od rozvodia Dunaj/Rýn (najväčšie európske rozvodie). Iba 200 m odtiaľ pramení rieka Elz, ktorá ústi do Rýna. Pretože je Breg najdlhším prítokom Dunaja, považuje sa za geografický prameň Dunaja.
Téma: Rieky
Mása (franc. Meuse, hol. Maas, lat. Mosa, val. Moûse) je 950 km dlhá rieka v Západnej Európe. Tečie z Francúzska cez Belgicko do Holandska, kde sa vlieva do Severného mora pri Rotterdame.
Téma: Medicína
Liečba (iné názvy: terapia, liečenie, medikácia; zo starogr. therapeiá – starať sa o niekoho) je zámerné odstraňovanie choroby, čoho následkom je vylepšenie celkovej zdravotnej úrovne živého organizmu. Terapia je predmetom terapeutiky. Kauzálna terapia je zameraná na príčinu ochorenia a podmienky, ktoré ju spôsobujú. V prípade, keď nie je známa príčina, sú zmierňované príznaky ochorenia - symptomatická terapia. Liečba zahŕňa celkové opatrenia (pokoj, diéta, príjem tekutín, teplo).
Téma: Medicína
Farmácia alebo lekárnictvo je zdravotnícky odbor vedecky aj prakticky zameraný na výskum liečiv a liekov, na získavanie vedeckých poznatkov o nich, na hodnotenie a kontrolu akosti liečiv a liekov, na ich výrobu a rozdeľovanie, na organizáciu a riadenie farmaceutických funkcií, na výchovu a výuku odborníkov pre výkon farmaceutických funkcií a na získavanie, skladovanie a využitie dokladov o výkone týchto funkcií a odvetví v minulosti a súčasnosti. Spoločným zmyslom všetkých týchto funkcií je získavať liečivá, pretvárať ich na lieky a tieto vydávať v čase potreby, v potrebnom množstve a predpísanej akosti, aby mohli splniť svoju preventívnu, diagnostickú alebo terapeutickú úlohu. Farmácia je odbor známy v gréckej kultúre, rímskej kultúre a arabskej kultúre. Podľa Zákona 362/2011 Z.z. o liekoch a zdravotníckych pomôckach , ako aj podľa názoru odborníkov FaF UK je farmácia "skúšanie liekov, uvádzanie liekov na trh a uvádzanie zdravotníckych pomôcok na trh alebo uvádzanie zdravotníckych pomôcok do prevádzky, výroba liekov, veľkodistribúcia liekov, poskytovanie lekárenskej starostlivosti, zabezpečovanie a kontrola kvality, účinnosti a bezpečnosti liekov a zdravotníckych pomôcok".
Téma: Rieky
Povodie alebo úvodie znamená aj všeobecne kraj pozdĺž rieky. Povodie (iné názvy: úvodie, zriedkavo: bazén; v prípade rieky aj poriečie) je časť zemskej kôry, z ktorej voda (v podobe vodných tokov - riek, potokov a pod.) steká do daného profilu vodného útvaru (rieky či jazera). Považuje sa za územie (po hydrologickej stránke) uzavreté, čo znamená, že zrážky spadnuté na jeho povrch odtekajú jedným záverečným profilom a, že do neho nepriteká iná voda po povrchu. Hranica medzi dvoma povodiami sa nazýva rozvodie. Rozvodnica je myslená čiara, ktorá ohraničuje povodie. Prechádza najvyššími miestami terénu. Všetky povodia konkrétneho mora či oceánu nazývame úmorie.
Téma: Medicína
Letecká medicína alebo letecké lekárstvo je samostatný medicínsky vedný odbor zameraný na starostlivosť o zdravie človeka (výkonných letcov, palubného personálu) v procese realizácie a zabezpečovania letov, vychádzajúci predovšetkým z rozboru reakcií na podnety v prostredí so vzťahmi špecifickými pre letectvo. Cieľom odboru je zníženie nepriaznivých vplyvov na človeka a zabezpečenie maximálnej bezpečnosti a pohodlia. Podľa smernice Ministerstva školstva Slovenskej republiky č. 27/2006-R z 21. decembra 2006 o sústave odborov vedy a techniky a číselníku odborov vedy a techniky sa letecká medicína spolu s kozmickou medicínou zaraďuje do odboru letecké a kozmické lekárstvo, ktorý patrí do podskupiny zdravotných vied, patriacej do skupiny lekárskych vied.
Téma: Rieky
Izmajil (ukr. Ізмаїл; rus. Измаил – Izmail, v minulosti Тучков – Tučkov; rum. Ismail alebo Smil; poľ. Izmaił; bulh. Исмаил) je historické mesto v regióne Budžak, v dnešnej Odeskej oblasti na juhozápade Ukrajiny. Mesto leží pri Kilijskom (najsevernejšom) ramene delty Dunaja, ktoré zároveň tvorí hranicu Ukrajiny a Rumunska. V blízkosti mesta leží jazero Jalpuh a asi 80 km východne pobrežie Čierneho mora. V súčasnosti tu žije asi 72 000 obyvateľov mnohých národností.
Téma: Filmy
Strihový film je film, ktorý vznikol výberom, „vystrihaním“ vhodného filmového materiálu z predtým nakrútených filmov a jeho skombinovaním, „zostrihaním“ do nového významového celku, nového filmu. Spravidla ide o dokumentárny film vytvorený spracovaním a interpretáciou predtým nakrútených spravodajských, dokumentárnych, príp. aj hraných filmov. Tie môžu byť dotvorené neutrálnymi zábermi z rozličných filmov alebo dokrútkami, t. j. materiálom nakrúteným priamo pre strihový film, ktoré ale majú v celkovom redakčnom spracovaní vždy len pomocnú funkciu. Významnú úlohu má komentár, ktorý vytvára nové poznávacie hodnoty. Priekopníkom strihového filmu bol Francis Doublier, kameraman bratov Lumièrovcov. Ďalšími významnými tvorcami strihových filmov boli Dziga Vertov, Esfir Iljinična Šubová, Nicole Védrèsová, Michail Iljič Romm, Jean Aurel, Robert Youngson a Frank Capra.
Téma: Rieky
Zdrojnica je vodný tok končiaci ústim, ktoré má spoločné s iným vodným tokom (zdrojnicou), po sútoku však obe zdrojnice preberajú nové meno. Príkladom môžu byť zdrojnice Brigach a Breg, ktoré od bodu svojho sútoku v nemeckom meste Donaueschingen tvoria rieku Dunaj. Ďalší príklad je Berounka, ktorá má za zdrojnice Mži a Radbuzu, alebo juhoamerická rieka Paraná (zdrojnice: Grande, Paranaiba). Niektoré rieky majú dokonca tri zdrojnice, napr. Smědá v Jizerských horách alebo Vydra na Šumave.
Téma: Spisovatelia
Juliana z Norwichu (aj Juliana z Norwich, niekedy aj len Julian, angl. Julian of Norwich, * okolo 1342, pravdepodobne Norwich [noridž], Norfolk, Anglicko – † po 1416/okolo 1423, tamtiež) bola stredoveká anglická mystická teologička a reklúza, „učiteľka mystickej kontemplácie lásky“. Autorka diela Zjavenia Božej Lásky (Revelations of Divine Love), jedného z najvýznamnejších stredovekých náboženských dokumentov. Bola prvou (známou) spisovateľkou píšucou v anglickom jazyku. O jej živote sa mnoho nevie, väčšina strohých informácií pochádza z jej diela. Časť údajov o jej živote s nachádza v testamentoch v kódexe Add. 37790 - Amherst Manuscript v British Library a zmienku o stretnutí s Julianou zachytáva aj mystička Margery Kempeová. Časť Anglikánskej a Luteránskej cirkvi si ju oficiálne pripomína sviatkom 8. mája. Rímskokatolícka cirkev ju oficiálne za svätú nepovažuje, jej kult však je slávený 13. mája. Zobrazovaná býva v rehoľnom rúchu pod krížom. Julianin silný kult pretrváva najmä v Norwichi.
Téma: Politici
Virginia Woolfová (* 25. január 1882, Londýn – † 28. marec 1941, pri Lewes) bola anglická spisovateľka, kritička, esejistka a feministka. Zároveň bola v medzivojnových rokoch členkou Bloomsbury Group.
Téma: Vrchy
Huanquihue je skupina bazaltových troskových kužeľov, nachádzajúcich sa neďaleko argentínsko čilskej hranice, na juhu argentínskej provincie Neuquén. Komplex je tvorený reťazou stratovulkánov a troskových kužeľov, zoradených v severovýchodno-juhozápadnej reťazi. Komplex bol aktívny ešte v nedávnej dobe, datovanie lávových prúdov prinieslo hodnoty 1750 ± 100 rokov, čo dokladajú aj ústne prenášané správy miestnych obyvateľov.
Téma: Spisovatelia
Jurij Brězan (* 9. jún 1916 – † 12. marec 2006) bol jeden z najvýznamnejších lužickosrbských spisovateľov 20. storočia. Často býva tiež radený medzi nemeckých spisovateľov, pretože písal tiež po nemecky a de facto sa narodil v Nemecku, hoc národnosťou nebol Nemec. V Nemeckej demokratickej republike bol trikrát vyznamenaný Národnou cenou (1951, 1964 a 1976), v roku 1973 Literárnou a umeleckou cenou Domowiny (lužickosrbskej kultúrnej inštitúcie), v roku 1974 Cenou Karla Marxa a roku 1981 Vlasteneckým ocenením za zásluhy.
Téma: Medicína
Sonogram, nazývaný hovorovo tiež "ultrazvuk", pracuje na princípe človekom nepočuteľných zvukových frekvencií, ktoré po odraze vytvárajú obraz rôznych štruktúr v ľudskom tele. Počas vyšetrenia sa na kožu priloží zariadenie, ktoré vysiela zvukové vlny a prijíma ich ozvenu, odrazenú od orgánov, cievnych stien a tkanív. Odrazené vlny potom počítač prevádza na obraz.
Téma: Spisovatelia
Tomáš Baldýnský aka Baldachýn (* 4. august 1972) je český filmový publicista, novinár, herec, producent a scenárista. Bol filmovým recenzentom časopisu Reflex, občasným prispievateľom magazínu Novinky.cz a fejtonista Lidových novín. Tiež je jedným z troch autorov komiksu Zelený Raoul, ktorý vychádza v Reflexe a jeden zo zakladateľov humoristického servera Kompost.cz. Od decembra 2006 do marca 2008 bol predsedom Rady Fondu ČR pre podporu a rozvoj českej kinematografie. V rokoch 2006-2010 bol šéfom scenáristického tímu seriálu Comeback na TV Nova. Od 1. júla 2012 pôsobí ako kreatívny producent Filmového centra Českej televízie. So spisovateľkou Petrou Soukupovou má dcéru Marlu (* 2013).
Téma: Futbal
Akira Narahaši (jap. 名良橋 晃; * 26. november 1971, Čiba) je bývalý japonský futbalista. V rokoch 1994 až 2003, Narahaši odohral 38 zápasov za Japonské národné futbalové mužstvo. Reprezentoval Japonsko na Majstrovstvách sveta 1998.
Téma: Medicína
Meteoropatizmus je fyziologické a patologické reakcie vrátane psychologických porúch na zmeny počasia (teplota, vlhkosť, pohyb vzduchu, slnečné žiarenie, atmosférická elektrina a chemicko-aerosólové splodiny v ovzduší).
Téma: Vrchy
Rysy (2 503,0 m n. m.; poľ. Rysy) sú jedným z najpopulárnejších vyhliadkových štítov v hlavnom hrebeni Vysokých Tatier. Nachádzajú sa nad Mengusovskou a Bielovodskou dolinou na slovensko-poľskej hranici, nad Štrbským Plesom, približne 17 km severozápadne od Popradu.
Téma: Vtáky
Kamenár strakatý alebo kameniarik malý (Arenaria interpres) druh vtáka z čeľade slukovité (Scolopacidae). Je rozšírený na morskom pobreží v tundre holarktídy. Cez Slovensko pravidelne migruje na jar najmä v máji a na jeseň v septembri. Najskoršie jarné pozorovanie pochádza zo dňa 29. apríla 1986 a najneskoršie zo 14. júna 1991. Jesenná migrácia začína už v auguste. Najčastejšie pozorovania sú z bahnitých kamenitých brehov vodných nádrží, rybníkov a riek. Migrujú jednotlivo alebo v malých skupinkách. Najväčší kŕdlik mal 20 jedincov dňa 25. augusta 1993. Podľa Medzinárodnej únie na ochranu prírody a prírodných zdrojov kamenár strakatý patrí medzi najmenej ohrozené druhy, trend celkovej populácie je klesajúci. V severnej Amerike jeho stavy stúpajú, kým Európska populácia klesla o 25% za obdobie troch generácií (21.9 rokov).
Téma: Medicína
Konziliár lat., prípadne konziliant, je skúsený odborník (lekár) prizývaný ošetrujúcim lekárom na pomoc pri ťažkých alebo nejasných chrobných stavoch.
Téma: Medicína
Pupočníková krv je časť krvi novorodenca, ktorá ostáva v placente a pupočníku po jeho prestrihnutí. Pokým nie je pupočník prestrihnutý, táto krv je súčasťou neonatálnej cirkulácie. V niektorých pôrodníckych postupoch, ako aj pri pôrodoch do vody, je možné fyziologicky oddialiť prerušenie pupočníka a tak umožniť až do jeho dotepania pulzovanie pupočníkovej krvi do novorodenca (približne od 5 do 20 minút po pôrode dieťaťa). Význam takéhoto postupu pre zdravie dieťaťa sa však klinicky neoveroval. Ale aj keď nie je pupočník umelo prerušený, nastane v ňom fyziologické prerušenie prúdenia krvi v dôsledku stuhnutia gélovej substancie vnútri pupočníka (Whartonov gél).
Téma: Rieky
Mekong je rieka v juhovýchodnej Ázii na polostrove Zadná India. Je to 13. najdlhšia rieka na svete (odhadovaná dĺžka 4 023 km) a 10. najväčšia podľa prietoku (475 km³ ročne). Pramení v Číne v provincii Yunan, a preteká cez Mjanmarsko, Laos, Thajsko, Kambodžu, ústi v južnom Vietname, neďaleko Hočiminovho Mesta, rozsiahlou deltou do Juhočínskeho mora. Má povodie s veľkosťou 805 000 km². Má monzúnový režim odtoku, čo znamená, že vysoký prietok je najmä v letných mesiacoch v období monzúnových dažďov. Extrémne výkyvy počas ročných období a prítomnosť vírov a vodopádov sťažuje plavbu, čo znamená, že rieka národy pri rieke skôr oddeľuje, než ich spája.
Téma: Vrchy
Korab (albán. Maja e Korabit, mac. Голем Кораб – Golem Korab) je najvyšší vrch pohoria Korab. Leží na albánsko-macedónskej hranici a so svojou výškou 2 764 m n. m. je najvyšším vrchom oboch krajín.
Téma: Vtáky
Cíbik chochlatý alebo cíbik obyčajný (lat. Vanellus vanellus) je druh z čeľade kulíkovité. Obýva nížiny s nevysokou vegetáciou palearktídy. Podľa Medzinárodnej únie na ochranu prírody a prírodných zdrojov cíbik chochlatý patrí medzi takmer ohrozené druhy, trend celkovej populácie je klesajúci, populácia v Európe podľa výsledkov projektu Pan-European Common Bird Monitoring Scheme, prebiehajúci v 21 krajinách, mierne klesá od roku 1980. Toto potvrdzujú aj najnovšie poznatky, na základe ktorých je predpokladaný pokles o 30 – 49% v priebehu trochu generácií (27 rokov). Podľa výsledkov zimného sčítania došlo k silnému poklesu stavov v Európe a západnej Ázii v rokoch 1988 – 2012. Z ostatnej časti jeho areálu rozšírenia nie sú k dispozícii žiadne aktuálne dáta.
Téma: Spisovatelia
Konštantín Africký po lat. Constantinus Africanus (* okolo 1020, údajne v Kartágu - † 1087, kláštor v Monte Cassino) bol prekladateľ arabských a židovských lekárskych diel do latinčiny, pravdepodobne pre školu v Salerne.
Téma: Politici
Peisistratos (starogr. Πεισίστρατος – Peisistratos); * okolo 600 pred Kr. - † 527 pred Kr.) bol aténsky politik - tyran, za ktorého vlády sa v prvej polovici 6. stor. pred Kr. riešili sociálne problémy obyvateľov a nastal prvý veľký rozkvet Atén.
Téma: Rieky
Delta je rozvetvené ústie rieky do jazera, mora, oceánu alebo inej vodnej plochy. Typickým znakom riečnej delty je značná sedimentácia naplavenín a vetvenie hlavného toku rieky do mnohých ramien a kanálov. Delta sa delí na tri časti: deltová platforma čelo delty prodelta
Téma: Vtáky
Čavka žltozobá (lat. Pyrrhocorax graculus) je druh spevavca z čeľade krkavcovité (Corvidae). Obýva vysoké hory v teplejších oblastiach palearktídy. Podľa Medzinárodnej únie na ochranu prírody a prírodných zdrojov čavka žltozobá patrí medzi najmenej ohrozené druhy, celková populácia je stabilná, stavy v Európe sú takisto stále.
Téma: Medicína
Pulzová oxymetria je neinvazívna metóda na kontinuálne zisťovanie saturácie hemoglobínu kyslíkom v arteriálnej krvi prostredníctvom merania absorpcie svetla resp. remisie svetla pri presvietení kože. Meranie sa uskutočňuje najčastejšie nalepovacím senzorom na ľahko prístupnej časti tela, spravidla prste, ušnici a podobne. Prístroj na pulzovú oxymetriu sa nazýva pulzový oxymeter. Využíva sa najmä na monitorovanie saturácie hemoglobínu kyslíkom počas celkovej anestézie pri operáciach.
Téma: Rieky
Belehrad (srbsky Beograd, Београд vypočuť) je hlavné a najväčšie mesto Srbska. Medzi rokmi 1918 až 1941/5 bolo tiež hlavným mestom Kráľovstva Srbov, Chorvátov a Slovincov (Kraljevina Srba, Hrvata i Slovenaca), neskôr hlavným mestom Juhoslávie. V roku 2011 tu žilo 1 659 440 obyvateľov. Mesto leží na sútoku riek Dunaj (Dunav) a Sáva (Sava).
Téma: Spisovatelia
Jakub Bart-Ćišinski (* 20. august 1856, Pančicy-Kukow – † 16. september 1909, Pančicy-Kukow) bol lužickosrbský básnik, dramatik, prozaik a katolícky kňaz.
Téma: Vrchy
Scandia Tholi je vrch na povrchu Marsu blízko severnej polárnej oblasti, čo má za následok, že oblasť je vystavována pôsobeniu marťanskej zimy. V tom období sa tu vyskytuje „snehová“ pokrývka,, ktorá je tvorená oxidom uhličitým. Pomenovaná bola v roku 2003. Hora má základňu s veľkosťou 480 km.
Téma: Politici
Fulgencio Batista y Zaldívar (rodné meno: Rubén Zaldívar; * 16. január 1901, Banes, Kuba – † 6. august 1973, Marbella, Španielsko) bol kubánsky vojenský dôstojník a politik, ktorý zohrával dominantnú úlohu v kubánskej politike od svojho prvého nástupu k moci v rámci povstania seržantov v roku 1933 až do svojho zvrhnutia v kubánskej revolúcii v roku 1959. V rokoch 1940 až 1944 bol zvoleným prezidentom Kuby a od roku 1952 do svojho odstúpenia v roku 1959 vojenským diktátorom. Vyrastal v skromných pomeroch a prvýkrát sa zviditeľnil počas povstania seržantov v roku 1933, ktoré zvrhlo dočasnú vládu Carlosa Manuela de Céspedes y Quesada. Potom sa Batista vymenoval za veliteľa ozbrojených síl v hodnosti plukovníka a fakticky ovládal päťčlennú „pentarchiu“, ktorá fungovala ako kolektívna hlava štátu. Kontrolu si udržiaval prostredníctvom série bábkových prezidentov až do roku 1940, kedy bol na základe populistickej platformy zvolený za prezidenta. V tom istom roku zaviedol kubánsku ústavu. Po skončení funkčného obdobia v roku 1944 sa Batista presťahoval na Floridu a v roku 1952 sa vrátil na Kubu, aby kandidoval na prezidenta. Tvárou v tvár istej volebnej porážke viedol vojenský prevrat proti prezidentovi Carlosovi Príovi Socarrásovi, ktorý voľby predišiel. Po návrate k moci a finančnej, vojenskej a logistickej podpore vlády Spojených štátov Batista pozastavil platnosť ústavy z roku 1940 a zrušil väčšinu politických slobôd vrátane práva na štrajk. Potom sa spojil s najbohatšími vlastníkmi pôdy, ktorí vlastnili najväčšie cukrové plantáže, a riadil stagnujúce hospodárstvo, ktoré prehlbovalo rozdiely medzi bohatými a chudobnými Kubáncami. Nakoniec dosiahol stav, keď väčšina cukrovarníckeho priemyslu bola v rukách USA a cudzinci vlastnili 70 % ornej pôdy. Batistova represívna vláda potom začala systematicky profitovať z vykorisťovania obchodných záujmov Kuby tým, že dohadovala lukratívne vzťahy s americkou mafiou, ktorá kontrolovala obchod s drogami, hazardnými hrami a prostitúc
Téma: Vrchy
Vrch je z odborného hľadiska vyvýšenina väčších rozmerov, spravidla s relatívnou výškou nad 150 m (v užšom zmysle len vo vrchovine, v širšom zmysle aj v hornatine a veľhornatine). V bežnej reči a v staršej spisbe sa vrch, najmä zalesnený, označuje/-oval aj ako hora, ako hora sa však označuje predovšetkým aj akýkoľvek les. Ako kopec sa označuje buď ľubovoľná (malá aj veľká) vyvýšenina, alebo len malá vyvýšenina.
Téma: Politici
Ibráhím Abbúd (arab. إبراهيم عبود‎; * 26. október 1900, Sinkat – † 8. september 1983, Chartúm, Sudán) bol sudánsky politik, generál a prezident. V roku 1958 viedol vojenský prevrat v krajine, kde následne obsadil funkciu ministerského predsedu (premiéra) a od roku 1963 prezidenta. Ďalším prevratom zosadený. Následne žil dlhé roky v Británii, zomrel však v Chartúme.
Téma: Spisovatelia
Faziľ Abdulovič Iskander (rus. Фазиль Абдулович Искандер – Faziľ Abdulovič Iskander; * 6. marec 1929, Suchumi, ZSSR – † 31. júl 2016, Peredelkino, Moskovská oblasť, Rusko) bol abcházsky spisovateľ a kritik sovietskeho režimu.
Téma: Filmy
Apocalypse Now je film režiséra Francisa Forda Coppolu z roku 1979 podľa klasickej novely Josepha Conrada Heart of Darkness. Dej filmu sa odohráva počas Vietnamskej vojny. Film sleduje riečnu plavbu z Južného Vietnamu do Kambodže, ktorú podniká kapitán Willard (Martin Sheen), ktorý je na tajnej misii s cieľom zavraždiť plukovníka Kurtza (Marlon Brando), odpadlíckeho dôstojníka špeciálnych jednotiek, ktorý je obvinený z vraždy a považovaný za šialeného.
Téma: Futbal
Club Deportivo Castellón, S.A.D. je španielsky futbalový klub založený v roku 1922 so sídlom v Castellón de la Plana, vo Valencii. V súčasnosti hrá druhú najvyššiu španielsku futbalovú súťaž, Segunda División. Jeho domovským stánkom je štadión Nou Castalia s kapacitou 16 000 miest.
Téma: Politici
Cecilia Malmströmová (* 15. máj 1968, Štokholm, Švédsko) je švédska a európska politička, od novembra 2014 európska komisárka pre obchod v Európskej komisi vedenej Jean-Claude Junckerom.